16. ΝΟΜΟΘΕΤ. ΔΙΑΤΑΓΜΑ υπ’ αριθ. 872 της 12/22 Απρ. 1971 (ΦΕΚ Α΄ 81) Περί τροποποιήσεως διατάξεων του Νόμ. 4085/1960 περί συμπληρώσεως του Νόμ. 248/1914 περί οργανώσεως της Ζωοτεχνικής και Κτηνιατρικής Υπηρεσίας. Άρθρ.1.-(Αντικαθίσταται η παρ. 1 του άρθρ. 21 του Νόμ. 248/1914 προστεθέντος δια του άρθρου πρώτου του Νόμ. 4085/1960, ανωτ. αριθ. 3). Άρθρ.2.-Εις ας περιοχάς έχει ήδη εφαρμοσθή η διάθεσις εις την κατανάλωσιν, αποκλειστικώς, παστεριωμένου γάλακτος, αύτη θα εξακολουθήση πραγματοποιουμένην υπό των νυν πρατηριούχων γάλακτος και γαλακτοκομικών προϊόντων επί δύο έτη από της ισχύος του παρόντος, της διαθέσεως του παστεριωμένου γάλακτος καθισταμένης μετά ταύτα ελευθέρας και εις τας περιοχάς ταύτας. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 